პოვროჟნიკის წმინდა იაკობის ეკლესია

პოვროჟნიკის წმინდა იაკობის ეკლესია (პოლ. Cerkiew św. Jakuba) — ხის რომაულ-კათოლიკური (ყოფილი ლემკოს ბერძნულ-კათოლიკური) ტაძარი სოფელ პოვროჟნიკში, მალოპოლსკის სავოევოდოში. 2013 წლის 21 ივნისს, იუნესკოს მსოფლიო მემკვიდრეობის კომიტეტის 37-ე სესიაზე კამბოჯაში, ეკლესია შეიტანეს იუნესკოს მსოფლიო მემკვიდრეობის სიაში პოლონეთისა და უკრაინის კარპატების რეგიონის 16 ხის ეკლესიასთან ერთად. პოვროჟნიკის ტაძარი ცნობილია 1604 წლიდან, თუმცა პირველადი ნაგებობიდან მხოლოდ საკურთხეველი შემორჩა. თანამედროვე ეკლესიის გარეგნული სახე ჩამოყალიბდა XVII-XVIII საუკუნეებში. თუმცა, შენობა მნიშვნელოვნად გადაკეთდა 1813 წლის რეკონსტრუქციის დროს. ეკლესია ძველი ადგილიდან ახალ ადგილას გადაიტანეს დატბორვის საფრთხის გამო. იხილეთ აგრეთვე კარპატების ხის ეკლესიები პოლონეთსა და უკრაინაში სქოლიო